เมื่อแรกก้าวเข้ามาในร้านกาแฟนรสิงห์ เราจะสัมผัสได้ถึงความหรูหรา คลาสสิคในแบบพระราชวังเก่า เฟอร์นิเจอร์และตกแต่งภายทำให้เรารู้สึกเหมือนได้ย้อนเวลาไปในสมัยรัชกาลที่ 6 

ร้านนรสิงห์มีกาแฟไว้ให้บริการไม่ต่างจากร้านกาแฟทั่วไป ไม่ว่าจะเป็น เอสเปรโซ่ ลาเต้ คาปูชิโน่ มอคค่า หรือเครื่องดื่มอื่นๆ เช่น โกโก้ ชาฝรั่ง ชาไทย ชามะนาว ชาดำเย็น และน้ำผลไม้ สำหรับคนที่ไม่ดื่มกาแฟ

รสชาติคาปูชิโน่ร้อนสมกับกาแฟชาววังจริงๆ ขนมวาฟเฟิลบูลเบอรี่ หอมหวาน 

มีเมนูอาหารอื่นๆ ให้เลือกอีกหลายอย่าง เช่น ข้าวหน้าไก่ สปาเกตตี้ซอสแดง สปาเกตตี้คาโบนาร่า แซนวิช และสลัดหน้าต่างๆ ฯลฯ ซึ่งราคาอาหารไม่แพงเลยกับการได้มานั่งจิบกาแฟ พร้อมกับชมความงดงามของสถาปัตยกรรมในสมัยรัชกาลที่ 6 แค่นี้ก็คุ้มแล้ว